РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19

от извънредно заседание на комисия ”Управление на собствеността”
към Пленума на Висшия съдебен съвет, проведено на 12.10.2016 г.

Днес, 12.10.2016 г., сряда, от 13.30 ч., в сградата на Висшия съдебен съвет, ул. „Екзарх Йосиф” № 12, се проведе извънредно заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова      
                                                                                      Юлиана Колева
                                                                                       Милка Итова
                                                                                       Димитър Узунов

ОТСЪСТВА: Румен Георгиев

От администрацията на ВСС присъства: инж. Димитър Шиклев – директор дирекция „Управление на собствеността“, АВСС.

1. ОТНОСНО: Проект на решение относно предложени варианти за осигуряване на помещения с работни места за новоизбраните членове на КАК, в изпълнение решение на Пленума на Висшия съдебен по протокол № 34/29.09.2016 г., т. 26.2.
След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да приеме следното решение:

									           	ПРОЕКТ

Пленумът на Висшия съдебен съвет
Р Е Ш И:

1. ДАВА съгласие главният секретар да проведе преговори за наемане на работни помещения, в които да бъдат настанени членовете на Комисията по атестирането и конкурсите при Съдийската колегия, избрани от общите събрания на ВКС и ВАС, съгласно Вариант .......
Вариант І: офис, предложен за отдаване под наем от частно лице в сграда находяща се на ъгъла на ул. «Княз Борис І» и ул. «Екзарх Йосиф» - за 8 от членовете, като останалите бъдат настанени в работно помещение в сградата на ВСС.
Вариант ІІ: две помещения в сградата на СЮБ, в които да се настанят всички членове на Комисията по атестиране и конкурси към Съдийската колегия на ВСС – действащи магистрати.
2. ДАВА съгласие да се извърши преустройство на зала № 102 («Пресцентър») на първия етаж в сградата на ВСС по приложената към предложението скица.
3. ВЪЗЛАГА на главния секретар да подготви сметка за необходимите разходи във връзка с т. 1 и т. 2, които да предостави на Комисия «Бюджет и финанси».
4. Предложението да се внесе като допълнителна точка към дневния ред за заседанието на Пленума на ВСС на 13.10.2016 г.

                                                   ПРЕДСЕДАТЕЛ 
			      	         НА КОМИСИЯТА: /П/
								МИХАИЛ КОЖАРЕВ